Mirabilitas

Mirabilitas – sulfatų mineralas, gamtinė Glauberio druska. Tai vienas iš lengviausių mineralų (tankis 1,49 g/cm³). Pavadinimas išvertus reiškia „nuostabi druska“; taip pavadinta, kadangi Kara Bogaz Golo įlankos (Turkmėnija) vandenyje ištirpusių Glauberio druskų nuosėdos tai pasirodo (iškrenta 5 laipsnių Celsijaus temperatūroje), tai vėl išnyksta (ištirpsta, atšilus orams).

Ištekliai 
Gamtiniai ištekliai pasaulyje:
 Apie 100 mln. tonų mirabilito rasta centrinėje Kanados dalyje;
 XIX a. mirabilito rasta Gruzijoje – 5 m storio druskos sluoksnis išdžiuvusiame druskingame 55 tūkst. m² ploto ežere;
 Kaspijos jūros Turkmėnijos pakrantėje: žiemos mėnesiais atvėsus vandenims iki 5,5–6 °C, mirabilitas iškrenta dideliais kiekiais bespalviais kristalais dugne ir pakrantėse, o atšilus orams vėl ištirpsta;
 Rusijoje: Vakarų Sibire Kučiuko ežere, Tomsko srities druskinguose ežeruose.

Kitur mirabilitas randamas gipso bei akmens druskos telkiniuose su didesne ar mažesne kitų mineralų priemaiša.

Šaltiniai 

Sulfatų klasė